《拟四愁诗 其三》
明代·冯惟健

我所思兮在医闾，欲往从之路崎岖。凄凄霜露临丘墟，鹿场町疃依吾庐。

妻兮抱子愁独居，昨闻边关飞羽书。胡儿杀人如匹雏，将军敛兵不敢驱。

思之不见心踌蹰。

作者简介：冯惟健，(1501——1553) ，字汝强，改汝至，号冶泉，又号陂门明中期著名文士，临朐人。冯裕长子。军人出身，始终未登身仕途。善为词章。著有《陂门山人文集》，收入《五大夫集》。